Svarte Voltas kilde ligger blant lave åser i det sørvestlige Burkina Faso nær Bobo-Dioulasso. Fra kilden flyter Svarte Volta omtrentlig nord og øst i ca. 320 kilometer, og svinger deretter sør i 550 kilometer, og danner grensen mellom Ghana og Burkina Faso og deretter mellom Ghana og Elfenbenskysten. Ved Bamboi i Ghana snur retningen igjen, først nord og deretter øst, og ca. 130 kilometer lenger øst munner den ut i Voltasjøen etter et løp på ca. 1 160 kilometer.